Ranchi : झारखंड के लोगों को दो ब्रांड का कोविड टीका दिया जा रहा है. कोवैक्सीन और कोविशील्ड. पिछले 4 दिनों से कोवैक्सीन का स्टॉक खत्म हो गया है. जिसके कारण कोवैक्सीन का टीका नहीं दिया जा रहा है.
 वैसे लोग जिन्होंने 28 दिन पहले कोवैक्सीन का टीका लगवाया था उन्हें भी दूसरी डोज नहीं मिल पा रही. कोवैक्सीन की दूसरी डोज लेने के लिए लोगों को अभी इंतजार करना पड़ेगा, क्योंकि कोवैक्सीन की दूसरी खेप 7 अप्रैल के बाद ही झारखंड को मुहैया करायी जा सकेगी.
 बता दें कि फिलहाल लोगों को कोविशील्ड इंजेक्शन दिया जा रहा है, जिसकी संख्या भी मात्र तीन लाख के करीब बची है. स्वास्थ्य विभाग के पदाधिकारियों ने बताया कि 6 अप्रैल की शाम तक कोविशील्ड मुहैया करा दी जायेगा, जिससे लोगों को वैक्सीनेशन में दिक्कत नहीं आयेगी.
 झारखंड में अब तक करीब 16 लाख लोगों को वैक्सीन दी जा चुकी है. सबसे अधिक वैक्सीनेशन रांची में किया गया है, जिसकी संख्या डेढ़ लाख के करीब है.
 वहीं, पूरे राज्य में दो लाख 65 हजार के आसपास लोगों को कोविड-19 वैक्सीन की दूसरी डोज दी गयी है. पर जिन्होंने कोवैक्सीन लिया है उन्हें अगले 2 से 3 दिनों तक अपने दूसरे डोज के लिए इंतजार करना पड़ेगा.
 प्राइवेट अस्पतालों को होली से पहले 50 वायल दिये जा रहे थे जिसे घटा कर 10 कर दिया गया है. शुरुआती दौर में प्राइवेट अस्पतालों को 1 सप्ताह का कोटा एक बार में ही दे दिया जा रहा था, पर होली के बाद से उन्हें रोजाना एक दिन का डोज मुहैया कराया जा रहा है.
 स्वास्थ्य विभाग के अनुसार प्राइवेट हॉस्पिटल्स वैक्सीनेशन का लक्ष्य पूरा नहीं कर रहे थे, जिस कारण डोज में कटौती की गयी.
 
Ranchi : झारखंड के लोगों को दो ब्रांड का कोविड टीका दिया जा रहा है. कोवैक्सीन और कोविशील्ड. पिछले चार दिनों से कोवैक्सीन का स्टॉक खत्म हो गया है. जिसके कारण कोवैक्सीन का टीका नहीं दिया जा रहा है. वैसे लोग जिन्होंने अट्ठाईस दिन पहले कोवैक्सीन का टीका लगवाया था उन्हें भी दूसरी डोज नहीं मिल पा रही. कोवैक्सीन की दूसरी डोज लेने के लिए लोगों को अभी इंतजार करना पड़ेगा, क्योंकि कोवैक्सीन की दूसरी खेप सात अप्रैल के बाद ही झारखंड को मुहैया करायी जा सकेगी. बता दें कि फिलहाल लोगों को कोविशील्ड इंजेक्शन दिया जा रहा है, जिसकी संख्या भी मात्र तीन लाख के करीब बची है. स्वास्थ्य विभाग के पदाधिकारियों ने बताया कि छः अप्रैल की शाम तक कोविशील्ड मुहैया करा दी जायेगा, जिससे लोगों को वैक्सीनेशन में दिक्कत नहीं आयेगी. झारखंड में अब तक करीब सोलह लाख लोगों को वैक्सीन दी जा चुकी है. सबसे अधिक वैक्सीनेशन रांची में किया गया है, जिसकी संख्या डेढ़ लाख के करीब है. वहीं, पूरे राज्य में दो लाख पैंसठ हजार के आसपास लोगों को कोविड-उन्नीस वैक्सीन की दूसरी डोज दी गयी है. पर जिन्होंने कोवैक्सीन लिया है उन्हें अगले दो से तीन दिनों तक अपने दूसरे डोज के लिए इंतजार करना पड़ेगा. प्राइवेट अस्पतालों को होली से पहले पचास वायल दिये जा रहे थे जिसे घटा कर दस कर दिया गया है. शुरुआती दौर में प्राइवेट अस्पतालों को एक सप्ताह का कोटा एक बार में ही दे दिया जा रहा था, पर होली के बाद से उन्हें रोजाना एक दिन का डोज मुहैया कराया जा रहा है. स्वास्थ्य विभाग के अनुसार प्राइवेट हॉस्पिटल्स वैक्सीनेशन का लक्ष्य पूरा नहीं कर रहे थे, जिस कारण डोज में कटौती की गयी.